标题：景徳王
简介
景德王（？－765年）；姓金名宪英，是新罗第三十五代君主，圣德王子，孝成王母弟，妃满月夫人金氏（舒弗邯金义忠之女）。在位二十四年，谥景德，太子干运时年八岁即位，是为惠恭王，太后摄政，葬景德王于毛祇寺西南。
记载
据《三国史记·新罗本纪》记载：
#9卷-新罗本纪9-景德王-元年
○<景德王>立。 讳<宪英>， <孝成王>同母弟。 <孝成>无子， 立<宪英>为太子， 故得嗣位。 妃伊　<顺贞>之女也。
#9卷-新罗本纪9-景德王-01年
○元年， 冬十月， <日本国>使至， 不纳。
#9卷-新罗本纪9-景德王-02年
○二年， 春三月， <主力公>宅， 牛一产三{五}犊。 <唐><玄宗>, 遣赞善大夫<魏曜>来吊祭。 仍册立王为<新罗>王， 袭先王官爵， 制曰： ”故开府仪同三司使（+充）持节大都督<鸡林州>诸军事兼持节宁海军使<新罗>王<金承庆>弟<宪英>, 　业{叶}怀仁， 率心常礼， 大贤风敎， 条理尤明， 中夏轨仪， 衣冠素袭。 驰海琛而遣使， 准云吕而通朝， 代为纯臣， 累　忠节。 顷者， 兄承土宇， 没而绝嗣， 弟膺继及， 抑惟常经， 是用宾怀， 优以册命， 宜用旧业， 　承藩长之名。 仍加殊礼， 载锡<汉>官之号， 可袭兄<新罗>王开府仪同三司使持节大都督<鸡林州>诸军事兼充持节宁海军使。“ 幷赐御注『孝经』一部。 夏四月， 纳舒弗邯<金义忠>女， 为王妃。 秋八月， 地震。 冬十二月， 遣王弟入<唐>贺正。 授左淸道率府员外长史， 赐绿袍·银带， 放还。
#9卷-新罗本纪9-景德王-03年
○三年， 春正月， 以伊　<惟正>为中侍。 闰二月， 遣使入<唐>贺正， 幷献方物。 夏四月， 亲祀神宫。 遣使入<唐>献马。 冬，  {妖}星出中天， 大如五斗器。 浃旬乃灭。
#9卷-新罗本纪9-景德王-04年
○四年， 春正月， 拜伊　<金思仁>为上大等。 夏四月， 京都雹， 大如鸡子。 五月， 旱。 中侍<惟正>退， 伊　<大正>为中侍。 秋七月， 葺东宫。 又置司正府·少年监典·秽宫典。
#9卷-新罗本纪9-景德王-05年
○五年， 春二月， 遣使入<唐>贺正， 幷献方物。 夏四月， 大赦， 赐大　, 度僧一百五十人。
#9卷-新罗本纪9-景德王-06年
○六年， 春正月， 改中侍为侍中。 置国学诸业博士·助敎。 遣使入<唐>贺正， 幷献方物。 三月， 震<眞平王陵>. 秋， 旱。 冬， 无雪。 民饥且疫， 出使十道安抚。
#9卷-新罗本纪9-景德王-07年
○七年， 春正月， 天狗落地。 秋八月， 太后移居<永明新宫>. 始置贞察{员察}一员， 纠正百官。 遣阿　<贞节>等， 检察北边。 始置<大谷城>等十四郡县。
#9卷-新罗本纪9-景德王-08年
○八年， 春三{二}月， 暴风拔木。 三月， 置天文博士一员·漏刻博士六员。
#9卷-新罗本纪9-景德王-09年
○九年， 春正月， 侍中<大正>免， 伊　<朝良>为侍中。 二月， 置御龙省奉御二员。
#9卷-新罗本纪9-景德王-11年
○十一年， 春三月， 以级　<原神>·<龙方>为大阿　. 秋八月， 置东宫衙官。 冬十月， 加置仓部史三人。
#9卷-新罗本纪9-景德王-12年
○十二年， 秋八月， <日本国>使至， 慢而无礼， 王不见之， 乃廻。 <武珍州>献白雉。
#9卷-新罗本纪9-景德王-13年
○十三年， 夏四月， 京都雹， 大如鸡卵。 五月， 立<圣德王>碑。 <牛头州>献瑞芝。 秋七月， 王命官修葺<永兴>·<元延{元永}>二寺。 八月， 旱， 蝗。 侍中<朝良>退。
#9卷-新罗本纪9-景德王-14年
○十四年， 春， 　贵民饥。 <熊川州><向德>, 贫无以为养， 割股肉， 饲其父。 王闻， 赐赉颇厚， 仍使旌表门闾。 <望德寺>塔动。[<唐><令狐澄>『新罗国记』曰： ”其国， 为<唐>立此寺， 故以为名。 两塔相对， 高十三层， 忽震动开合， 如欲倾倒者数日。 其年<禄山>乱， 疑其应也。“] 夏四月， 遣使入<唐>贺正。 秋七月， 赦罪人， 存问老疾鳏寡孤独， 赐　有差。 以伊　<金耆>为侍中。
#9卷-新罗本纪9-景德王-15年
○十五年， 春二月， 上大等<金思仁>, 以比年灾异屡见， 上疏极论时政得失， 王嘉纳之。 王闻<玄宗>在<蜀>, 遣使入<唐>, 　<江>至<成都>, 朝贡。 <玄宗>御制御书五言十韵诗， 赐王曰： ”嘉<新罗>王岁修朝贡， 克践礼乐名义， 赐诗一首： 四维分景纬， 万象含中枢。 玉帛遍天下， 梯航归上都。 缅怀阻靑陆， 岁月勤黄图。
漫漫穷地际， 苍苍连海隅。 兴言名义国， 岂谓山河殊。 使去传风敎， 人来习典谟。 衣冠知奉礼， 忠信识尊儒。 诚矣天其监， 贤哉德不孤。 拥　同作牧， 厚　比生　. 益重靑靑志， 风霜恒不　.“ 帝幸<蜀>时， <新罗>能不远千里， 朝聘行在所， 故嘉其至诚， 赐之以诗。 其云： ”益重靑靑志， 风霜恒不　“者， 岂古诗”疾风知劲草， 叛{板}荡识贞臣“之意乎。 <宣和>中， 入朝使臣<金富仪>将刻本， 入<　京>, 示　伴学士<李　>. <李　>上皇帝， 因宣示两府及诸学士讫， 传宣曰： ”进奉侍郞所上诗， 眞明皇书。“ 嘉叹不已。 夏四月， 大雹。 <大永郞>献白狐， 授位南边第一。
#9卷-新罗本纪9-景德王-16年
○十六年， 春正月， 上大等<思仁>病免， 伊　<信忠>为上大等。 三月， 除内外群官月俸， 复赐禄邑。 秋七月， 重修<永昌宫>. 八月， 加调府史二人。
冬十二月， 改<沙伐州>为<尙州>, 领州一， 郡十， 县三十； <　良州>为<良州>, 领州一， 小京一， 郡十二， 县三十四； <菁州>为<康州>, 领州一， 郡十一， 县二十七； <汉山州>为<汉州>, 领州一， 小京一， 郡二十七， 县四十六； <首若州>为<朔州>, 领州一， 小京一， 郡十一， 县二十七； <熊川州>为<熊州>, 领州一， 小京一， 郡十三， 县二十九； <河西州>为<溟州>, 领州一， 郡九， 县二十五； <完山州>为<全州>, 领州一， 小京一， 郡十， 县三十一； <武珍州>为<武州>, 领州一， 郡十四， 县四十四。[<良州>一作<梁州>.]
#9卷-新罗本纪9-景德王-17年
○十七年， 春正月， 侍中<金耆>卒， 伊　<廉相>为侍中。 二月， 下敎： 内外官请暇满六十日者， 听解官。 夏四月， 选医官精究者， 充内供奉。 置律令博士二员。 秋七月二十三日， 王子生。 大雷电， 震佛寺十六所。 八月， 遣使入<唐>朝贡。
#9卷-新罗本纪9-景德王-18年
○十八年， 春正月， 改兵部·仓部卿·监为侍郞， 大舍为郞中， 改执事舍知为执事员外郞， 执事史为执事郞。 改调府·礼部·乘府·船府·领客府·左右议方府·司正（+府）·位和府·例作典·大学监·大道署·永昌宫等大舍为主簿。 赏赐署·典祀署·音声署·工匠府·彩典等大舍为主书。 二月， 改礼部舍知为司礼， 调府舍知为司库， 领客府舍知为司仪， 乘府舍知为司牧， 船府舍知为同舟{司舟}, 例作府舍知为司例， 兵部弩舍知为司兵， 仓部租舍知为司仓。 三月， 彗星见， 至秋乃灭。
#9卷-新罗本纪9-景德王-19年
○十九年， 春正月， 都城寅方， 有声如伐鼓， 众人谓之鬼鼓。 二月， 宫中穿大池。 又於宫南<蚊川>之上， 起<月净>·<春阳>二桥。 夏四月， 侍中<廉相>退， 伊　<金邕>为侍中。 秋七月， 封王子<乾运>, 为王太子。
#9卷-新罗本纪9-景德王-20年
○二十年， 春正月朔， 虹贯日， 日有珥。 夏四月， 彗星出。
#9卷-新罗本纪9-景德王-21年
○二十一年， 夏五月， 筑<五谷>·<　岩>·<汉城>·<獐塞>·<池城>·<德谷>六城， 各置太守。 秋九月， 遣使入<唐>朝贡。
#9卷-新罗本纪9-景德王-22年
○二十二年， 夏四月， 遣使入<唐>朝贡。 秋七月， 京都大风， 飞瓦拔树。 八月， 桃李再花。 上大等<信忠>·侍中<金邕>免。 大奈麻<李纯>为王宠臣， 忽一旦避世入山， 累徵不就。 剃发为僧， 为王创立<断俗寺>, 居之。 後， 闻王好乐， 卽诣宫门。 谏奏曰： ”臣闻： 昔者， <桀>·<纣>荒于酒色， 淫乐不止。 由是， 政事凌迟{夷}, 国家败灭， 覆辙在前， 後车宜戒。 伏望： 大王改过自新， 以永国寿。“ 王闻之感叹， 为之停乐。 便引之正室， 闻说道妙， 以及理世之方， 数日乃止。
#9卷-新罗本纪9-景德王-23年
○二十三年， 春正月， 伊　<万宗>为上大等， 阿　<良相>为侍中。 三月， 星　于东南。 龙见<杨山>下， 俄而飞去。 冬十二月十一日， 流星或大或小， 观者不能数。
#9卷-新罗本纪9-景德王-24年
○二十四年， 夏四月， 地震。 遣使入<唐>朝贡， 帝授使者检校礼部尙书。 六月， 流星犯心。 是月， 王薨。 諡曰<景德>，葬<毛只寺>西岑。【古记云：“<永泰>元年乙巳卒。”而『旧唐书』及『资理通监』皆云：“<大历>二年，<新罗>王<宪英>卒。” 岂其误耶。】